钦定古今图书集成/明伦汇编/氏族典/第436卷 > 《廖用贤尚友录》 > 马宫
## 钦定古今图书集成/明伦汇编/氏族典/第436卷 > 《廖用贤尚友录》 > 马宫

按《汉书马宫传》，“宫字游卿，东海戚人。治《春秋》射策甲
科，为郎，迁楚长史，免官。后为丞相史。司直师丹荐宫
行能高絜，迁廷尉平、青州刺史、汝南九江太守。所在
见称，征为詹事光禄勋右将军，代孔光为大司徒，封
扶德侯，复代光为太师。初，宫在哀帝时，与议傅太后
谥。及王莽发傅太后陵，以民葬，宫内惭乞骸骨。莽以”
太皇太后诏，宫以侯就第。莽篡，以宫为太子师，卒官。
宫本姓马矢，宫仕学称“马氏”云。